ভারতে সমকামিতা
৬ সেপ্টেম্বর ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনী বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলে অভিহিত করা হয়েছে।
অপ্রাকৃতিক যৌনসঙ্গম
সমকামীরা এই আইন রদ করার জন্য দাবী করে চলেছে। সমকামী পুরুষ একে অপরের মলদ্বারে লিঙ্গ প্রবিষ্ট করে জৈবিক কামনা চরিতার্থ করে। এই আইনের অর্থাৎ ভারতীয় দণ্ডবিধির ৩৭৭ ধারার ভাষ্য অনুযায়ী সমকাম এক প্রকার অপ্রাকৃতিক যৌনসঙ্গম এবং এ কারণে এটি শাস্তিযোগ্য অপরাধ। আইনটিতে বস্তুতঃ পুরুষে-পুরুষে পায়ূমৈথুনকে নিষিদ্ধ এবং দণ্ডযোগ্য অপরাধ গণ্য করা হয়েছিল। অপরাধটি ছিল জামিন অযোগ্য। আদালতে প্রমাণিত হলে সমকামের সর্বোচ্চ সাজা ছিল যাবজ্জীবন কারাদণ্ড। অপরাধ হয়েছে কিনা তার নিয়ামক কেবল লিঙ্গ প্রবিষ্টকরণ। এর মাধ্যমে বীর্যস্খলন আবশ্যিক শর্ত নয়।